פוקר פייס (סדרת טלוויזיה)

פוקר פייס (באנגלית: Poker Face) היא סדרת דרמה פרוצדורלית אמריקאית שנוצרה על ידי ריאן ג'ונסון עבור שירות הזרמת המדיה "Peacock". בסדרה מככבת נטשה ליון בדמותה של צ'ארלי קייל, עובדת קזינו בעלת חוש מולד לזיהוי שקרים, המסתבכת במקרי מוות מסתוריים של זרים בעודה במנוסה.

הסדרה עלתה לשידור ב-26 בינואר 2023. הסדרה זכתה עם עלייתה לשבחי המבקרים. בפברואר 2023 הוכרז על חידוש הסדרה לעונה שנייה, והיא עלתה לשידור ב-8 במאי 2025.

רקע עלילתי
מבנה הסדרה הוא כשל סדרת תעלומת רצח ודרמה פרוצדורלית הכתובה בסגנון "התעלומה השבועית", כל פרק בסדרה בנוי בפורמט "" שזכה לפופולריות לאחר שידוריה של סדרת "קולומבו".

עלילת הסדרה ממוקדת בדמותה של צ'ארלי קייל, עובדת קזינו בעלת יכולת מולדת לזהות שקרים, הנמלטת ברחבי ארצות הברית ממעסיקה בעקבות הסתבכותה במקרה מוות חשוד. במנוסתה נתקלת צ'ארלי בדמויות צבעוניות ונאלצת לפתור מקרי רצח מגוונים.

צוות השחקנים והדמויות
דמויות ראשׁיות
 נטשה ליון – צ'ארלי קייל, עובדת קזינו בעלת יכולת מולדת לזהות שקרים, הנאלצת לצאת למנוסה.

דמויות משניות
 בנג'מין בראט – קליף לה-גרנד, ראש האבטחה של הקזינו, שרודף אחרי צ'ארלי ברחבי המדינה.
 רון פרלמן – סטרלינג פרוסט האב, בעל הקזינו.

דמויות אורחות

סקירת סדרה

הפקה
פיתוח
במרץ 2021, נמסר לראשונה על פיתוחה של הסדרה, כשבמקביל אושר כי את הסדרה יכתוב, יביים ויפיק הקולנוען ריאן ג'ונסון. ג'ונסון הצהיר שהסדרה תתעמק ב"סוג הטוב המהנה, [...] של התעלומה השבועית שגדלתי עליו". את השראתה שאבה הסדרה מ"קולומבו" ומהפורמט "" שעמד במרכזו. בנוסף, שאב ג'ונסון השראה מסדרות נוספות ששודרו בשנות ה-70 ושנות ה-80, בהן "מגנום, בלש פרטי", "תיקי רוקפורד", "זינוק לאתמול", "הדרך לגן העדן" ו"הענק הירוק". במהלך כתיבת העלילה, ג'ונסון היה מעוניין לצלול אנתרופולוגית לפינות קטנות באמריקה שטרם הוצגו על המסך.

ליהוק
לצד ההכרזה על פיתוח הסדרה, נמסר על ליהוקה של נטשה ליון לתפקיד הראשי. ג'ונסון פנה אליה בנוגע לעבודה על פרויקט פרוצדורלי יחד. על ליהוקה של ליון לתפקיד, הסביר ג'ונסון כי התפקיד "הותאם לחלוטין עבורה." בעוד שהסדרה והדמות הראשית חלקו דברים משותפים עם "קולומבו", הכותבים ביקשו לבדל את הדמות הראשית על ידי הפיכתה לנוכלת, במקום לשוטרת.

בשל אופייה הפרוצדורלי של הסדרה, בכל פרק מופיעים מספר שחקנים אורחים. על מנת למשוך שחקנים רבים, כתב ג'ונסון את מבנה הפרקים כך שכל כוכב אורח יעמוד במרכזו העלילתי של פרק, בדומה להיותם של השחקנים האורחים במוקד העלילתי של פרקי "קולומבו" בו הופיעו.

באפריל 2022, נמסר על ליהוקו של בנג'מין בראט לתפקיד משני.

צילומים
לדברי מנהל ועדת הסרטים של עמק הדסון, צילומי הסדרה התקיימו בניובורג, ניו יורק, ונמשכו מאפריל עד לאוקטובר 2022, במיקומים שונים ברחבי עמק הדסון. צילומיו של לפחות פרק אחד של הסדרה התקיימו בשלהי אוגוסט 2022 באלבקרקי, ניו מקסיקו. בספטמבר 2022, צולמו סצנות החוץ צולמו בנבדה ובמלון "Riverside Resort & Casino", בו צולמו סצנות קזינו פרוסט הבדיוני.

הפצה
ארבעת פרקיה הראשונים של הסדרה עלו לראשונה ב-26 בינואר 2023, ולאחריהם מופצים שאר הפרקים על בסיס שבועי.

על הטיפול בשידוריה הבינלאומיים של הסדרה הופקדה חטיבת ההפצה של פרמאונט גלובל. בקנדה, הסדרה זמינה באמצעות שירות ""; ובישראל, באמצעות שירות "yes VOD".

ביקורות
הסדרה זכתה לשבחי המבקרים. באתר הביקורות "Rotten Tomatoes" זכתה הסדרה לציון 98%, עם דירוג ממוצע של 8.6/10, על סמך 62 ביקורות. באתר הביקורות המשוקללות "Metacritic", זכתה הסדרה לציון 85/100 על סמך 34 ביקורות, דבר המצביע על "שבחים אוניברסליים".

 פרסים ומועמדויות 
שנהפרסקטגוריהמועמדיםתוצאהסימוכין2023פרסי TCAתוכנית השנה"פוקר פייס"הישג יוצא דופן בקומדיהתוכנית חדשה יוצאת דופןהישג אישי בקומדיהנטשה ליון2024פרס גלובוס הזהבהשחקנית הטובה ביותר בסדרת קומדיה או סדרה מוזיקליתפרס אמי האמנותיהשחקנית אורחת הטובה ביותר בסדרת קומדיהג'ודית לייטעיצוב ההפקה הטוב ביותר לתוכנית נרטיבית עכשווית (שעה או יותר)ג'ודי רי, מרתה ספארו וקתי מרשלתיאום הפעלולים הטוב ביותר בסדרת רומדיה או תוכנית וראייטיטום פלייספרס בחירת מבקרי הטלוויזיהסדרת הקומדיה הטובה ביותר"פוקר פייס"השחקנית הטובה ביותר בסדרה קומיתנטשה ליוןפרס אמי לבידור בפריים טייםשחקנית ראשית בסדרת קומדיה פרס גילדת הכותבים של אמריקהסדרה חדשהכריסטין בוילן, וויאט קיין, כריס דאוני, סי פישר, ריאן ג'ונסון, אליס ג'ו, ג'ו לוסון, נטשה ליון, צ'רלי פפרס, לילה צוקרמן, נורה צוקרמןקומדיה אפיזודית"Escape from Shit Mountain", נורה צוקרמן ולילה צוקרמן2025פרס אמי לבידור בפריים טייםהשחקנית האורחת הטובה ביותר בסדרת קומדיהסינתיה אריבותיאום הפעלולים הטוב ביותר בתוכניות קומדיהטום פלייס2026פרס בחירת מבקרי הטלוויזיההשחקנית הטובה ביותר בסדרת קומדיהנטשה ליון

קישורים חיצוניים

הערות שוליים

קטגוריה:סדרות טלוויזיה אמריקאיות שעלו לשידור בשנת 2023
קטגוריה:סדרות דרמה אמריקאיות
קטגוריה:סדרות משטרה ופשע
קטגוריה:סדרות עם עלילה לא ליניארית
קטגוריה:Peacock: תוכן מקור